Kjetil Saugestad

Kjetil Saugestad (født 1969) er en norsk journalist, satiriker og programskaper som har vært ansatt i NRK siden 1993. 

Saugestad er født i Ålesund og vokste opp der og i Sandefjord.  

Han ble ansatt NRK i 1993. Han har levert bidrag til Hallo i uken på P2 siden 1993 og er opphavsmann til den faste figuren «Sture Hansen», en konspiratorisk leserbrevforfatter som bruker uttrykkene «det er alarm», «tilfeldig? neppe!» og «på vegne av vanvittig mange». Han produserte også 60 humorinnslag for Ukeslutt i rollen som den fiktive filmanmelder «Salomon Slinning» i 2002/2003. 

Han var i 15 år ansatt i Østlandssendingen som nyhetssjef, leder og reporter i Migrapolis-redaksjonen, ansvarlig for co-produksjonene Cityfolk og andre tv-dokumentarer, og som reporter og programleder på radio og tv. Han har produsert flere radiodokumentarer, blant annet Morfar on the rocks, som fikk hederlig omtale/uoffisiell sølvmedalje under Prix Italia i 2006. Saugestad ble senere ansatt i NRK Radios dokumentarredaksjon. I 2012 vant hans radiodokumentar Lærepenge og falske tusenlapper Prix Radio som «årets spesialprogram».  

 Referanser 

Kategori:Norske journalister
Kategori:Norske komikere

Kategori:Norske radioprodusenter
Kategori:Programskapere for NRK
Kategori:NRK-journalister
Kategori:Personer fra Sandefjord kommune
Kategori:Personer fra Ålesund kommune